மாணவர்களுடன் இணைந்து பொதுமக்கள், சமூக அமைப்புகள், சினிமாவில் உள்ள சில இயக்குநர்கள் எனப் பலரும் போராடி பெற்றுத்தந்ததுதான் ஜல்லிக்கட்டு. அலங்காநல்லூரில் பற்றிய ஜல்லிக்கட்டுத் தீ, மெரினா புரட்சியாக வெடித்து, டெல்லி செங்கோட்டையை கிடுகிடுக்க வைத்தது. கடைசி நேரத்தில் கல்லூரி மாணவர்கள் போலீஸாரின் லத்திக்கு ரத்தம் சிந்தி பெற்றுத் தந்த உரிமை அது. அப்படிப் போராடிப் பெற்றுதந்த உண்மையான ஆட்களை அலங்காநல்லூர், பாலமேடு, அவனியாபுரம் போன்ற ஊர்களில் நடந்த ஜல்லிக்கட்டில் உள்ளேயே விடாமல் போலீஸ் விரட்டியடித்தது. இவர்களின் மனவேதனையைப் போக்கவும் போராட்டக்காரர்களைக் கௌரவப்படுத்தவும் புதிய முயற்சியில் இறங்கி இருக்கிறார், பாண்டிச்சேரியைச் சேர்ந்த புல்லட் மகேஸ்வரி. சிவகங்கை மாவட்டம், சிராவயலில் மிகப்பிரமாண்டமாக ஜல்லிக்கட்டு நடத்துவதற்காக மாவட்ட ஆட்சித்தலைவரிடம் அனுமதி கேட்டு மனு கொடுத்திருக்கும் அவரிடம் பேசினோம்...